PATVIRTINTA

Literatūrinio A. Puškino muziejaus direktoriaus
2023-03-01 įsakymu Nr. T-1.5-04

**XXIII Lietuvos moksleivių meninės saviraiškos konkurso**

**„Mano Aleksandras Puškinas”**

**NUOSTATAI**

**I. BENDROSIOS NUOSTATOS**

Literatūrinis A. Puškino muziejus 2023 m. kovo – birželio mėn. organizuoja XXIII Lietuvos moksleivių meninės saviraiškos konkursą „Mano Aleksandras Puškinas”.

1. Konkurso tikslai:
	1. Puoselėti kultūrinę atmintį, skatinti moksleivius plačiau domėtis XIX a. rusų literatūra, poeto Aleksandro Puškino asmenybe, kūryba.
	2. Lavinti moksleivių kūrybinius sugebėjimus gaminant rankdarbius, naudojantis šiuolaikinėmis informacinėmis technologijomis.
2. **Konkurso nominacijos:**
	1. **Rašinys** (gali būti lietuvių, rusų, lenkų arba anglų kalba).

Temos:

* **„****Mano draugas Gediminas“** (*kaip Puškinas leistų laiką su Lietuvos didžiuoju kunigaikščiu Gediminu*) (1–4 amžiaus grupė).
* **„****Laiko mašina 700 metų atgal“** *(ką veiktų Puškinas, jei atsidurtų Vilniuje prieš 700 metų).*(1–4 amžiaus grupė).
* **„Pasaka apie vilką ir miestą“** (*eilėmis atpasakoti Vilniaus įkūrimo mitą, kaip tai būtų padaręs katinas mokslinčius (pagal A. Puškino poemą „Ruslanas ir Liudmila“*) (1-4 amžiaus grupė).

2.2. A. Puškino kūrinių **vertimas į lietuvių, lenkų, baltarusių (gudų), anglų, prancūzų, vokiečių, italų kalbas.** *Dalyviai išverčia vieną iš pasiūlytų A. Puškino eilėraščių («Её глаза », «Младенцу », «Поэту »)* (3–4 amžiaus grupė).

2.3 **A. Puškino tinklaraštis: 7 dienos iš poeto Twitter’io ar Facebook’o paskyros** *(Darbą gali sudaryti paveiksliukai, užrašai, koliažai ir t.t.)* (1–4 amžiaus grupė).

2.4 **Komiksas pagal A. Puškino kūrinį** (1–4 amžiaus grupė).

2.5 **Tekstilės ar keramikos rankdarbiai A. Puškino pasakų motyvais** (1–4 amžiaus grupė).

2.6 **Online žaidimas pagal A. Puškino kūrybą** (2–4 amžiaus grupė).

1. Darbų autoriais gali būti pavieniai moksleiviai arba moksleivių grupės.
2. Darbus konkursui moksleivis(-iai) kuria vadovaujamas(-mi) mokytojo(-ų).
3. Konkursinių darbų atvaizdai yra Literatūrinio A. Puškino muziejaus nuosavybė ir gali būti platinami (virtualioje erdvėje, spausdinami) nurodant autoriaus(-ių) vardą ir pavardę. Pateikdami darbus konkursui dalyviai sutinka su šia sąlyga.

**II. DALYVIAI**

1. Konkurse gali dalyvauti Lietuvos bendrojo ugdymo mokyklų, neformaliojo švietimo įstaigų 1–12 klasių moksleiviai.

5.1. Konkurse dalyvaujantys moksleiviai skirstomi į keturias amžiaus grupes:

5.1.1. **Pirma** – 1–4 klasių moksleiviai.

5.1.2 **Antra** – 5–7 klasių moksleiviai.

5.1.3. **Trečia** –8–9 klasių moksleiviai.

5.1.4. **Ketvirta** –10–12 klasių moksleiviai.

5.2. Konkurse dalyvaujančio(-ių) moksleivio(-ių) anketą (priedas Nr. 1) ir darbą su aprašymu (priedas Nr. 2) prašome pateikti elektroniniu paštu konkursas@puskinas.lt arba pristatyti adresu Subačiaus g. 124, LT-11345, Vilnius, **iki 2023 m. gegužės 8 d.**

**III. DARBAI**

1. Darbai turi atskleisti pasirinktą temą.

6.1 Rašinys rašomas Times New Roman šriftu (dydis 12 pt, intervalas tarp eilučių 1). Apimtis – iki vieno A4 formato puslapio.

6.2. Skenuoti komiksai privalo atitikti šiuos reikalavimus: JPG formatas, ne mažiau kaip 1 MB. Dydis pikseliais ne mažesnis nei 3000x2000. Pageidautina, kad teikiamas konkursinis darbas pagal dydį ir kitus parametrus atitiktų spaudai keliamus reikalavimus.

6.3. Teikiant darbus konkursui būtina užpildyti registracijos anketą, kurioje turi būti nurodyta nominacija, darbo autoriaus(-ių) vardas(-ai), pavardė(-ės), klasė, darbo vadovas(-ai), mokyklos pavadinimas, adresas, telefonas, el. paštas (priedas Nr. 2).

6.4. Konkurso **darbus pristatyti iki 2023 m. gegužės 8 d.** elektroniniu paštu **konkursas@puskinas.lt** arba adresu: Subačiaus g. 124, LT-11345, Vilnius. Jei darbo apimtis didesnė nei 5 MB, prašome naudotis duomenų perdavimo programomis, pvz. Google Drive.

**IV. BAIGIAMOSIOS NUOSTATOS**

1. Moksleivių dalyvavimo konkurse išlaidas apmoka mokyklos.
2. Konkurso darbus pagal amžiaus grupes vertina Literatūrinio A. Puškino muziejaus direktoriaus įsakymu patvirtinta komisija.
3. Vertinant darbus bus atsižvelgiama į darbo originalumą, kūrybiškumą.
4. Konkurso nugalėtojai apdovanojami diplomais ir atminimo dovanomis.

**V. APDOVANOJAMO LAIKAS IR VIETA**

1. **Konkurso laureatų, dalyvių ir jų mokytojų apdovanojimas vyks 2023 m. birželio 3 d. 12 val. Literatūriniame A. Puškino muziejuje (Subačiaus g. 124, Vilnius).**

Projekto vadovė – Ana Marija Mackevič

Tel. (8 5) 260 0415, +37060513085, el. paštas: konkursas@puskinas.lt